
Oh !  thou  niost  fatal  of  Pandora’s  train, 
Consumptioni  silent  cheater  of  tlie  eye  : 

Thou  com’st  not  robed  in  agonizing  pain, 

Nor  mark’st  thy  course  with  death’s  delusive  dye, 
J3ut  silent  and  unnoticed  thou  dost  lie, 

0’er  life’s  soft  springs  thy  venom  dost  diffuse, 

And  whilst  thou  givest  nevv  lustre  to  the  eye, 
'VVhile  o’er  the  clieek  are  spread  life’s  ruddy  hues, 
E’en  then  life’s  little  rest  thy  cruel  power  subdues. 


Oft  have  I  beheld  thee  in  the  glovv  of  youth,  '; 

Hid  ’neath  the  blushing  roses  which  there  bloonVd, 
And  dropt  a  tear ;  for  then  thy  cankering  tooth 
I  knew  would  never  stay,  till  ali  consumed 
Iu  the  cold  vault  of  death  he  were  entombed. 

Vide  Remains  of  H.  K.  White,  p.  115. 

DE 


PHTHISI  PULMONALI, 

TENTAMEN  MEDICUM. 


AUCTORE  GUL1ELMO  DRAYTON. 


An  unquam  idiopathica  existat  Pulmonum 
Phthisis,  semperve  ab  aliqua  corporis  anima¬ 
lis  perturbatione  primaria  originem  ducere 
putanda  sit ;  nondum  a  medicis  probatum, 
neque,  quod  ad  illius  curationem  attinet, 
magni  inter  est. 

In  species  plures  a  nonnullis  divisa  Phthi¬ 
sis,  in  tres  peritissime,  ut  mihi  videtur,  a 
Duncano  seniore  redigitur,  Catarrhalem 
nimirum,  Aposthematosam,  atque  Tuber¬ 
culosam.  Ejusdem  vero,  in  quotcunque  spe¬ 
cies  partitae,  indicia  ad  capita  tria  apte  re- 


A 

feruntur.  Quorum  primum  ad  pulmones 
ipsos  imprimis :  secundum  ad  febrem ;  ter¬ 
tium  ad  aegrotantis  debilitatem,  praecipue 
spectant.  Quinetiam  Bayle  #  eodem  su¬ 
per  argumento,  quamquam  accuratissimus 
hanc  tandem  it  in  sententiam,  hisque  ver¬ 
bis  utitur.  44  On  doit  nommer  Phthisie  Pul- 
44  monaire  toute  lesion  du  poumon,  qui  li- 
44  vree  a  elle  meme  produit  une  disorganiza- 
44  tion  progressive  de  ce  viscere,  a  la  suite  de 
44  laquelle  surviennent  son  ulceration  et  en- 
44  fin  la  mort.” 

Sub  accessum  primum  homini  ita  insidi¬ 
ari  solet  Phthisis,  ut  ineunte  morbo  defini¬ 
ri  fere  nequeat.  Quae  res  ita  se  habet,  quia 
partes  morbo  affectae  in  conspectum  medi¬ 
ci  minime  veniunt,  celerrimasque  mutatio¬ 
nes  subeunt  viscera,  siquando  his  superve¬ 
nerit  inflammatio.  Haec  autem  morbum 
adesse  nunciant;  languor,  dyspnoea  motu 
corporis  ascendentis  potissimum  ingrave- 


*  Vide  Bayle  Sur  La  Phthisie  Pulmonaire. 


Vide  “  Duncan  sen.  on  Phthisis.” 

scens  ;  tussicula  arida  noctu  molestior,  rau¬ 
cedo,  faucium  titillatio,  et  angustiae  sen¬ 
sus  parti  thoracis  singulari  affixus.  Huc  ac¬ 
cedit  aliquando  dolor  lentus  vel  obtusus,  * 
vel  alicujus  rei  quasi  radentis  in  pectore 
sensui  similis.  Aeger  in  quodam  latere 
mollius  cubat.  Pro  stadio  morbi  vario  va¬ 
riat  pulsus  :  primo  plenus,  frequens,  durus  ; 
secundo  irritabilior,  minor,  saepe  intermit¬ 
tens  ;  ultimo  debilis  et  tardus.  Plantae  su¬ 
bito  rubescunt,  palmae  genaeque  modo  pa¬ 
ri  afficiuntur.  Aucta  siti ;  multum  imminui- 
tur  cibi  appetitus ;  fit  pigra  plerumque  al¬ 
vus.  Corporis  magis  magisque  indies  ema¬ 
crescentis  infirmitas  evidentior.  Jamque  fe¬ 
bris  heetica  citatior,  accessionibus  tum  me¬ 
ridianis  tum  vespertinis  grassatur.  Illae 
minus  constantes  :  hae  expressiores  hora  fe¬ 
re  quarta  vel  sexta  pomeridiana  fiunt.  Hac 
morbi  tempestate  aegrum  languor  et  debi¬ 
litas  magnopere  afficiunt:  totam  corporis 


*  Vide  Bayle,  p.  5. 

superficiem  occupant  rigores,  quibus  subito 
alii  alternantur.  Hora  circiter  quarta  vel 
quinta  matutina  inter  sudandum  solutus, 
mox  dulcis  somni  amplexibus  componitur. 

Cum  aeger  experrectus  est,  sputum  ma¬ 
gis  viride  flavumque,  crassius,  in  globulos 
formatius,  saporem  insulsum,  paulo  post  dul¬ 
cem  vel  salsum  praebet.  Colorem  alium 
aliumque,  densitatemque  pariter,  pro  spe¬ 
cie  mali  diversa,  induere  dicitur.  Flagran¬ 
te  hectica,  urina  sine  colore  et  pellucida  est, 
cessante,  sedimentum  tanquam  furfuris  de¬ 
mittit.  Alvus  antea  adstricta  jam  redditur 
laxa,  cui  fluxus  eo  plenior,  quo  parcior  aegri 
sudatio.  Decidere  tandem  incipiunt  capilli, 
dentes  oculorumque  tunicae  conjunctivae 
colorem  caeruleum,  albicantem,  induunt:  un¬ 
gues  longiores,  incurvati,  livescunt.  Lingua 
primo  alba,  nunc  demum  rubra  redditur, 
tumidis  et  prominentibus  papillis.  Foemi- 
nis,  confirmato  jam  morbo,  non  amplius 
defluunt  menses.  Denique  tumescunt  artus, 
aliquando  et  digiti :  adeoque  macet  infelix, 
ut  radii  arteriam,  dum  micat,  per  cutem  vi- 

brantem,  conspicere  detur.  Oris  halitus, 
haud  secus  ac  summa  corporis  universi  cu¬ 
tis,  odorem  praebet  lethalem,  conspectaque 
facie  Hippocratica,  salutis  spes  nulla  in 
postremum  praelucet.  Interea  animi  facul¬ 
tates  integrae  fere  manent ;  interdum  qui¬ 
dem  mutationem  a  statu  sano  aliquam  pa¬ 
tiuntur:  at  fiducia  sanitatis  recuperandae 
falsa  pene  semper  eas  deludit. 

Pulmonum  Phthisis  ex  adolescentium 
amabilissimis  victimas  sibi  plerumque  eligit. 
Et  accidit,  eheu  !  quam  saepe  accidit,  ut 
quae  corpora,  ipsaque  pulchritudinis  norma 
a  plerisque  putantur,  ea  medicus  pro  sepul- 
chris  ornatissimis  morborum  pessimo  sacra¬ 
tis  habeat. 

/ 

Phthisis,  a  pubertate  ad  aetatem  constan¬ 
tem  accenditur,  quamvis  nullo  in  tempore 
mortales  periculo  huj  us  morbi  immunes  sunt. 
Nullam  certam  sibi  durationem  praestitit, 
sed  anni  spatio  vel  paulo  ampliori,  cursum 
fere  terminat.  Yeruntamen  usque  ad  ho¬ 
minis  senectutem  moratam,  ei  demum  exi¬ 
tium  attulisse,  nonnulli  ferunt. 

*  Multi  auctores  antiqui  Phthisin  conta 
giosam  esse  putabant,  quam  sententiam 
multi  nostri  temporis  (in  Europa  Australi 
praesertim)  etiamnum  tenent.  In  hac  re¬ 
gione  tamen  hoc  minime  apparet. 

CAUSAE  PRAEDISPONENTES. 

Morbum  hunc  haereditarium  esse  a  ple- 
risque  conceditur.  At  quibus  est  affectio 
strumosa,  quorum  vultus  roseo  splendet  co¬ 
lore,  cutis  simul  candidissima,  rubore  pul¬ 
chro  distincta — quibus  venae  grandiores, 

i 

purpureae,  expressiores,  oculique  nitent  cae* 
rulei,  crinis  subfuscus  vel  venuste  castane¬ 
us, — quibus  digiti  candore  notabiles,  tere- 
tesque ;  dentesque  margaritis  similes  ;  qui¬ 
bus  cervix  in  longius  ducitur,  humeri  pro¬ 
minent,  aliquantulum  contrahitur  thorax : 
— quibus  denique  corpora  sunt  speciocissi- 


*  Vide  Aristot.  B.  385.  D.  322.  B.  C.  Probi,  i.  7. 
■viii.  8.  Eristratus,  F.  C.  A.  B.  257.  B.  C. 

ma,  oculos  hominum  ad  se  convertentia, 
eos  revera  hoc  immiti  malo  rapi  confessa 
res  est  et  manifesta* 


CAUSAE  EXCITANTES. 

Phthisis  fere  Catarrhi  affectibus,  vel 
alicui  pulmonum  irritamento,  sanguinis  cir¬ 
cuitum  ibidem,  actionemque  phlegmonae, 
unde  crescere  tubercula  existimantur,  tur¬ 
banti,  est  tribuenda. 

Corpuscula  per  vim  suam  pollentia  (pul¬ 
vis  nempe  in  pulmones  respirando  receptus) 
in  numero  causarum  hoc  malum  potenter 
excitantium  sunt  posita.  In  quibus  enu¬ 
meratus  est  et  fumus,  quamvis  Young  sen¬ 
tentiam  contrariam  amplexus  est.  Eodem 
pertinere  Haemoptysis  dicta,  sed  minime 
demonstrata :  quae  quidem  Phthiseos  con¬ 
sequentia  potius  existimanda  mihi  videtur. 
Excitari  Phthisin  ab  Asthmate,  quod  aliqui 
sunt  opinati,  haud  verisimile,  duco :  Nam 
si  illud  usu  veniret,  quonam  pacto  fieri 

posset,  ut  Asthmate  laborantes  tamdiu  vi¬ 
tam  ducerent.  Hujus  ortum  putavere  multi 
referendum  esse  ad  pneumoniam.  Haec 
vero,  perite  tractata  Phthisin  minime  sae¬ 
pe  inducit;  quin  imo,  pulmonis  ulcere  jam 
orto,  id  et  sanari,  et  aegrum  exinde  revale¬ 
scere  posse,  fertur. 

Homines  habitus  strumosi  ;  quam  qui 
nulla  istiusmodi  tabe  notantur,  Phthisi  esse 
obnoxiores  inter  omnes  convenit.  Glandu¬ 
las  Lymphaticas  Phthisi  correptorum  sta¬ 
tum  peculiarem  morbosum  a  struma  ortum 
subire,  communis  est  sententia  :  quae  eo 
sustinetur,  quod  .Phthisis  Tuberculosa  hae- 
reditaria  strumosis  obvenit :  quod  tempore 
aetatem  puberem  inter  et  virilem  interposi¬ 
to  occurrit :  quodque  eadem  cum  tabe  me¬ 
senterica  similitudinem  quandam  habet. 

Quin  et  Hydrargyri  ad  luem  veneream 
medendam  administratio  intempestiva,  Scor- 
buti  affectio,  siqua  praecesserit,  pluraque  alia 
debilitantia  inter  causas  excitantes  valentio- 
ra  sunt  recensenda. 

Causa  hujus  mali  proxima  tenebris  invo¬ 
luta  latet,  ita  etiam  forsan  latebit  :  neque 
enim  cadaverum  sectorum  morbidae  species 
rationem  morbi,  neque  consilium  medendi 
certum  inde  deductum,  satis  suggesserunt. 

DIAGNOSIS. 

/ 

Accessionis  primae  adeo  callide  struit 
insidias  Phthisis,  ut,  ad  hanc  debellandam, 
nihil  fere  sit  tantae  difficultatis  et  momenti 
ut  diagnosin  statuere  :  Cujus  rei  bene  ge¬ 
rendae  studio  impulsi,  temporibus  omnibus 
medici  celeberrimi  modis  facti tiis  usi  sunt, 
neque  rationem  ullam  omisere  quam  vel  ex¬ 
cogitaverat  ingenium  vel  medicinae  practi- 
cae  mos  erat  approbaturus. 

Discriminatur  eo  morbus  noster  a  Catar- 
rho,  quod  in  hoc  pulsus  a  conditione  natur¬ 
ali  parum  mutatur,  neque  ulli  faciei  puncto 
singulari  erumpit  rubor ;  certius  vero,  quod 
subito  cessant  huic  indicia,  si,  quo  oportet, 
judicio  tractetur.  Difficilius  autem  dignos- 

citur  Phthisis  a  Pneumonia,  quippe  in  qua 
capitis  nulla  fiat  magna  laesio,  aegerque  tho¬ 
racis  mala  et  sitim  fere  conqueratur.  Quin 
et  phlegmonem  hanc  diutius  manentem  ge¬ 
nus  hecticae  febris  quodammodo  comitatur. 

Quae  cum  ita  sint,  summae  nobis  curae 
debet  esse,  ut  machinis  artificialibus,  cujus 
generis  jam  memini,  utamur.  Haec  inter 
se  sunt  varia.  Hippocratis  ab  usque  tempo¬ 
re  usurpata  est  aqua,*  in  quam  injecta  pus 
mucusque  a  se  invicem  distinguerentur.  Ca¬ 
lore  quoque,  utpote  satis  stabili  distinctio¬ 
nis  fundamenta  esse  quidam  nixi :  pus  calori 
circiter  gradum  centesimum  sexagesimum 
imprimis  subjectum  albicari  et  albuminis 
signa  indicare  dicitur. 

Thoracis  percussio,  adunca  media  manu, 
saepe  tentatur  ;  at  neque  frequentius  neque 
sine  cautione  summa  fiat.  Jamque  hic  loci 


*  T xv  <p6iG"iKc!)v  oitrtv  ini  $-xXxcnrxv  Trrvoitnv.  1$  rx  7rv0pivcc 
/3 x2t£a  t o  ffvov.  cMfyiov  irvvTopog.  i<rra  21  Iv  %x/.xxv\  Sxhxo-trx. 

Hippocrates,  p.  188,  Sect.  2. 

tentamentum  aereum,  quod  ingeniose  inve¬ 
nit  Abernethy,  indictum  praeterire  neuti- 
quam  convenit.  Hoc  tali  perficitur  modo  : 
vas  vitreum  nimirum  aqua  impletum  in  pel¬ 
ve  liquorem  eundem  continente  invertitur. 
Tum  deducitur  aeger,  qui  spiritum  quam 
plenissime  ductam,  in  tubulum  cum  vase 
conjunctum,  omni  quo  possit  conatu,  emit¬ 
tit.  Aquae  sic  expulsae  remotio  accurate 
notata  cum  amotione  ab  homine  sano  facta 
comparatur.  Ratione  tali  aegrotantis  pul¬ 
monum  capacitas  facile  aestimatur. 

Quale  sit  malum  judicanti,  fiduciam  in¬ 
signem  affert  sputi  species.  Globuli  e  qui¬ 
bus  constat  pus,  rotundi ;  ejusdemque  mag¬ 
nitudinis  ac  illi  qui  sanguini  insunt,  ferun¬ 
tur.  Pure  laminas  vitreas  inter  duas  posito, 
lucernaque  longinque  per  ea  inspecta,  ut 
memorat  Young,  fulget  in  vitreis  mediis 
colorum  corona,  a  lumine  lucernae  reflexo, 
quasi  radiantium,  areamque,  rubram  circulo 
viridi  circumdatam,  qui  rubro  cingitur,  for¬ 
mantium. 

-  Experimenta  Caroli  Darvini  perita 
mentionem  nostram  merentur.  Ex  his,  id 
quod  exscreat  aegrotus,  acido  sulphurico, 
item  aqua  potassae  separatim  est  solvendum  : 
tum,  solutioni  utrique  addita  lympha  siquid 
praecipitatum  sit,  pus  adesse  probatur.  Om¬ 
nium  vero  rationum,  quae  institutae  sunt 
ad  explorandum  quantum  detrimenti  pul¬ 
monibus  a  Phthisi  illatum  foret,  nulla  com¬ 
mendatione  tam  digna  est  quam  Stethesco- 
pus,  quem  a  Duncano  nostro  juniore  peri¬ 
tissime  usurpatum  vidi.  Hujus  instrumenti 
inventor  Laennec,  medicus  Gallicus, id  am¬ 
ple  describit  in  opere,  cui  titulus,  “  De 
“  1’auscultation  mediate,  ou  traite  du  Diag- 
“  nostic  des  maladies  du  poumon  et  du 
“  coeur.”  Extremo  Stethescopi  uno  ad  tho¬ 
racem  affectum,  altero  ad  medici  aurem  ad¬ 
moto,  tum  vero,  si  facta  fuerit  in  pulmoni¬ 
bus  suppuratio,  in  eos  inire  inaequaliter  aurae 
vitales,  nec  illo  cursu  leni,  quo  in  respiratione 
sana,  descendere  audientur. 

Quin  si  cavum  tuberculis  suppuratis  in 
fundo  pulmonum,  praesertim,  vel  parte  pos- 

teriori,  factum  fuerit,  claviculis  instrumento 
eodem  imposito,  vel  dorsi  regioni,  talis  fere 
affertur  auri  sonitus,  qualis  tubo  ligneo  la¬ 
ryngi  colloquentis  applicato  exoritur.  Caete- 
rum  commoditatis  insignis  copiam  Stethes- 
copus  nobis  faciet :  namque  tuberculis  sub- 
esse  compertis  consilia  curationis  ulla  qui¬ 
bus  debilis  fieret  aeger,  nequaquam  inibi¬ 
mus,  sed  coelum  mutare  potius  hortabis 
mur. 


PROGNOSIS . 


Morbum  hunc,  quod  ad  prognosin  atti¬ 
neat,  saltem  si  suppuraverit  pulmo  omnis 
haud  secundum,  asserere  vix  necesse  est. 
Phthisin  veram  in  exemplo  omni  insanabi¬ 
lem  Bayle  autumat,  a  quo  ea  de  re  dissen¬ 
tit  Young,  exemplum  unum  in  centum  cu¬ 
rationi  idoneae  cessurum  arbitratus.  Hic 
etiam  a  Dyspnoea  et  Febre  Hectica,  quas 
expertus  est  ipse,  semet  insedisse  tubercula 
suspicatur. 

CURATIO. 

Quamquam,  pro  Phthisi  varie  modificata, 
ejus  tractandae  modus  multum  varietur  o- 
porteat,  quaedam  certa  tamen  indicantur  in 
exemplo  omni  servanda. 

Tubercula  resolvere,  vel  ulcera  sanare,  si  ea 
erevisse  sit  suspicio,  nobis  est  propositum. 
Ut  alterum  bene  respondeat,  inflammatio 
est  domanda.  Quo  exitum  felicem  habeat 
alterum,  vires  aegri  sunt  sustentandae. 

Ad  phlegmonem  discutiendam,  nihil  po¬ 
tius  est  missione  sanguinis,  cui  remedio  co¬ 
mites  sint  ascita  purgantia,  calomelas  prae¬ 
sertim,  salesque  medii,  epispastica  generum 
diversorum ;  victusque  tenuis  ab  aegro  est 
utendus.  Ulcerum  sanationis  efficiendae 
gratia,  irritamenta  parti  dolenti  levia  appli¬ 
cata,  utpote  contra  stimulantia,  cum  diaeta 
validiori  medicamentisque  roborantibus,  ad¬ 
hibeantur.  Sanguinis  missio  nunquam  u- 
tenda  est,  nisi  aegrum  nostrum  convalitu- 
rum  spes  nobis  affulgeat.  Hoc  remedium 

huic  commodo  potissimum  inservit,  nempe 
quod  irritationem  sedet,  tumoresque  resor¬ 
beri  efficiat.  Caute  tamen  usurpandum,  ne 
debilitatis  inducantur  indicia.  Quandocun- 
que  dolor  thoraci  fixus  haeret,  tum  vero  sub¬ 
sidio  validissimo  esse  possunt  hirudines  et 
cucurbitulae. 

Vomitoria,  in  hoc  morbo  medicaminum 
utilissima,  contra  species  etiam  singulas  quas 
descripsit  Duncan  senior,  valde  opitulan¬ 
tur.  In  forma  catarrhali  nimirum  prosunt 
illa,  tum  sputum  pectoris  expellendo,  tum 
sanguinem  summam  cutem  versus  moven¬ 
do,  qua  subleventur  pulmones.  Utilia  esse 
aestimantur,  quando  vomicam  extrinsecus 
rumpere  atque  ut  fluidum  sic  evolutum, 
absorbentibus  variis  avehatur  efficere  est 
consilium.  Vomitoriis  haud  multum  credit 
Duncan  senior,  contrarie,  caeterisque  mo¬ 
do  simili  operantibus,  summopere  fidendum 
Young  arbitratur. 

Quod  in  eo  medicinae  genere  praeferri  de¬ 
beret,  ut  ostenderetur,  multa  sunt  dicta.  Sul- 
phas  Cupri  vel  Zinci,  Antimoniique  Tar- 

tras,  laudatores  maximos  habuere.  Ipeeacu- 
anha  vero  casibus  plurimis  satis  apta  forsitan 
invenietur.  Digitalis  Purpurea  etiam  sum¬ 
mo  honore  a  multis  auctoribus  habetur. 
Quas  vero  possideat  dotes  adhuc  quodam¬ 
modo  incertum  est.  Namque  dato  exem¬ 
plorum  numero,  raro  accidit  ut  his  singulis 
eosdeni  pariat  effectus. 

Sudorem  moventia,  adversus  Phthisin 
sumpta,  calorem  pariter,  ac  capitis  dolorem 
imminuere,  et  cutis  exhalationem  expedire 
existimantur. 

Acidum  Prussicum  in  Phthiseos  remediis 
altius  eminebat  pridem;  multum  vero  de 
ejus  fama  nuper  detractum.  Quare  existi¬ 
mationis  mutatio  ex  imperitia  illud  exhiben¬ 
tium  forsitan  oritur  ;  cum  idem  beneficium 
insigne  afferre  sumentibus  sit  visum. 

Colchicum  Autumnale  nunc  nostro  in 
morbo  multum  laudatur.  Proprietatibus  ejus 
acribus  Alkalino  conjuncto  obstari  ferunt. 
Hujus  vero  medicinae  effectus  speciales  non¬ 
dum  egomet  vidi.  Expectorantia,  Demul¬ 
centia,  Pefrigerantia,  tempore  singula  suo 

necessaria  habent  iir.  E  Refrigerantium 
numero  Acidum  Sulphuricum  Aromaticum 
dilutum,  utilitates  maximas  secum  forsitan 
affert. 

Stadio  Phthiseos  extremo,  astringentibus 
prae  omnibus  caeteris  eget  miser,  cum  su¬ 
pervenit  alvi  fluxus  maxime  horrendus.  Ho¬ 
rum  formula  nulla  fortior  Catechu  Infuso 
cum  Opii  Tinctura  commisto. 

Classis  secundae  medicamina  roborantia, 
Columbae,  nempe,  Angusturae,  Cascarillae, 
Gentianae,  et  Granati  infusa,  caeteris  ante¬ 
ponenda  sunt. 

Sedantibus  opus  est,  quae  tussim  et  cor¬ 
poris  irritamenta  pacent,  somnumque  conci¬ 
lient.  Quibus  propositis  Opium  plerumque 
bene  inservit.  Qui,  autem.  Opio  sumpto, 
male  se  habent,  his  in  illius  locum  substitui 
commodissime  potest  Lactucarium,  quate¬ 
nus  a  Duncano  seniori  commendatur. 


c 

DE  DIMTA. 

* 

Qualis  ea  esse  debeat,  quamquam  sum¬ 
mi  est  momenti,  nimis  tamen  pertinaciter 
a  medicorum  plerisque  praescriptam  au¬ 
tumo. 

Horum  coactu  vel  innocuis  solatiis  abstine¬ 
re,  vel  oblata,  jam  que  ingrata,  quorum  vires 
saltem  in  morbum  ancipites  forent,  sumere, 
aegrotantes  minime  debent.  Quapropter, 
nihil  cibi  animalis,  nisi  levi  nutrimento  pol¬ 
lens,  concoctuque  facile,  capiendum ;  omnes- 
que  potiones  stimulantes  quam  accuratissi¬ 
me  vitandas,  si  moneam,  sufficiat. 

Fructus  maturos,  farinaria,  lacteaque  Phthi¬ 
sicis  optime  convenire  experti  docuerunt. 
Quae  generum  lactis  variorum  magis  pro¬ 
pria  sint,  multum  disputaverunt  medici. 
Lac  asinarium  pariter  ac  caprinum,  caeteris 
praestare,  ab  omnibus  judicantur.  Tamen 
nec  illorum  analysis,  nec  animalium  pascua, 
rationes  satis  graves  attulere,  cur  existima¬ 
tione  tali  potiantur. 

Coeli  vicissitudines  praevenire,  vestimen¬ 
tis  calidis  oportet.  Aliquando,  si  sinat  tem¬ 
pestas,  foras  exeat  vectus  aeger.  Quod  si 
per  anni  tempus,  malique  liceat  indicia,  hoc 
optimum  factu  longeque  omnium  optimum 
habendum  est,  ut  e  nostro  ad  mitius  coelum 
et  benignius  emigret. 


DE  MORBO  PRAECAVENDO. 

Qui  parentibus  labe  strumosa  infectis  sunt 
generati,  quive  constitutione  corporis  debili 
laborant,  his  operae  pretium  foret,  se  maris 
fluctibus  objectando,  atque  in  locis  excelsio¬ 
ribus  exercendo,  frigus  aestatis  pati  assues¬ 
cere  etiamque  universae  cuti  summae  fric¬ 
tionem  crebram  adhibere. 

NOTABILIA  QUAE  SCALPELLO  EXPLOR¬ 
ANTE  DETEGUNTUR. 


Quamquam  reliquae  quoque  corporis  par¬ 
tes  atrophiam  illam  universam  Phthiseos 
comitem  fere  participant,  unus  tamen  adest 
pulmo  qui  constantissime  ac  fidelissime, 
quanta  mali  sit  strages,  testetur.  Nihilo 
secius  traditum  est,  omnibus  Phthisios  indi¬ 
ciis  de  more  conspectis,  pulmones  sectos 
nihil  a  fabrica  naturali  mutatos  conspectos 
fuisse.  Aegrotos  a  Phthisi  periisse  haec 
duo  signa  cadaverum  nos  certiores  reddent, 
nempe  tubercula  et  abscessus. 

Hi  sunt  cava  parva  pus  continentia,  vel 
receptacula  magna  humore  eodem  impleta, 
quae  substantiam  pulmonis  paene  omnem  oc-? 
cupant.  lidem  aliquando  in  ramulos, 
bronchiorum  ulceratione  viam  sibi  aperi¬ 
unt  ;  alias  in  cavum  pectoris  erumpunt. 
Partes  pulmonum  istae  quae  fundum  vo¬ 
micae  circumdant,  saepenumero  durescunt, 

Vomica,  siquando  e  tuberculis  composita 
sit,  substantia  visceris  interjecta,  frequenter 
dura  reperitur,  et  firma,  tactumque  sensu 
quasi  suberis  afficit. 

Occurrit  interdum  capsula  dicta  cui  in¬ 
sunt  pus  massaeque  tuberculorum  grandiores. 
Incisus  Pulmo  speciem  pulpae  praebet,  cere¬ 
bro  morboso  haud  dissimilem. 


TUBERCULA. 

Subrotunda  corpuscula  sunt,  subalbida 
et  inorganica.  Primo  perexigua,  tempore  la¬ 
bent  e  in  molem  majorem  concrescunt ;  pul¬ 
monum  superficiei  adhaerent,  nulloque  in¬ 
tegumento  vestita  proprio,  vasis  minus  sca¬ 
tent.  Quorum  facies  interna  scalpello 
explorata,  laevis  apparet,  alba,  firmaque : 
iisdem  saepe  accidit,  ut  exprimatur  pus 
densum  albidumque. 

At  Bayle  in  cadaveribus,  si  ibi  Phthiseos 
notae  detegerentur  latentes,  scrutandis  mi¬ 
nutior,  prout  harum  probe  suadebat  ratio, 

morbum  in  species  tot  peculiares  est  parti¬ 
tus,  de  quibus  pauca  breviter  perstringam. 

Imo,  IN  a  GRENULE  USE” 

Tuberculis  firmis,  forma  lentis  praeditis 
interdum  semipellucidis,  candoris  opaci  vel 
flavedinis  cinereae,  impressos,  ostendunt  se 
pulmones.  Horum  facies  externa  saepe 
videtur  naturalis  ;  eademque  arte  secta, 
exhibentur  corpora  innumera  cartilaginem 
referentia,  morbo  pari  plerumque  correpta. 

2do,  IN  “  MELANOSE  ” 

Nigrescit  pulmo  durus  et  excavatus. 
Quin  et  cava  membrana  ex  lympha  coa¬ 
gulata  obducuntur. 

3tzo,  IN“  ULCEREUSE” 

Notabilis  est  haec  species  magnis  pul¬ 
monum  cavis  exesis.  Quae  quidem  mag- 

mtudinis  variae,  odorem  perquam  foetidum 

• 

emittunt.  Eisdem  terminos  ponit  margo 
dura  tenuisque ;  neque  interne  membrana 
conspicitur  ulla.  Talibus  in  exemplis  ca¬ 
sum  eundem  et  larynx  tulerat.  Haec  mali 
species  una  cum  istis  dictis  “  Grenuleuse”  et 
“  Tuberculeuse”  in  eodam  aegro  nonnun- 
quam  observatur. 

s  .  '  „  ’  .  .  / 

4fo,  IN  “  CALCULE  USE.” 

Durescere  praeter  naturam  dicuntur 
pulmones.  Facies  eorum  interna  calculos 
plures,  duros,  abnormes,  cinereos,  albescen¬ 
tes,  conspiciendos  offerre  tradita  fuit.  Bron¬ 
chiorum  glandulae  iisdem  calculis  bullatae 
fuerunt. 

In  vesiculis  quoque  haud  longe  patenti¬ 
bus  hi  reperti  sunt,  materia  dura  cretacea 
jam  facti. 

Sto,  IN  "  C ANCE  RE  USE.” 

Hoc  malo  scilicet  immaniori  membra¬ 
narum  inter  se  adhaesiones  longe  lateque 
serpunt.  Tunica  mollis  albumini  similis 
universo  thoracis  inducta  cavo  erit. 

Interna  pulmonum  superficie  exposita, 
tumores  duri,  albi,  lucentes  specieque  adi¬ 
pis  recentis  praediti,  visi  fuerunt.  Horum 
alii  aliis  majores  et  compressi,  humorem 
flori  lactis  haud  dissimilem,  hinc  et  illinc 
effuderunt. 

Has  autem  inter  species  nulla  pars  cor¬ 
poris,  nisi  pulmones,  signa  morbida  mon¬ 
stravit. 


FINIS. 


